Bergerfoss kraftverk

Bergerfoss kraftverk er et vannkraftverk ved utløpet av Randsfjorden i Jevnaker kommune i Viken.

Kraftverket består av de to kraftstasjonene Begerfoss I og II. Eiere er hhv. Einar Michael Borch og Viul Kraft AS.

Verket utnytter et fall på 3-6 meter i Randselven. Tilknyttet kraftverket er også en demning som regulerer vannstanden i Randsfjorden.  Det er installert to kaplanturbiner på totalt 3,3 MW. Midlere årsproduksjon er på 16 GWh.

Det er planer om et nytt fellesanlegg som skal erstatte alle de fire gamle kraftverkene på Bergerfoss og Kistefoss.

Bergerfoss I er bygget i 1938, på østsiden av elven. Det er installert en kaplanturbin på 1,5 MW.

Bergerfoss II startet opp i august 1988, og er bygget på vestsiden av elven. Det er installert en kaplanturbin på 1,7 MW. Årsproduksjon beregnet til 10 GWh.

Referanser

Kilder
 
 NVE vannkraftdatabase
 NVE: Erfaringer fra gjennomførte prosjekter, Bergerfoss kraftverk
 Ringeriks Kraft

Småkraftverk i Viken
Kraftverk i Jevnaker
Viul Kraft AS
Kraftverk etablert i 1938
Kraftverk etablert i 1988
Randsfjordvassdraget
Ringeriks-Kraft AS